Prostier i Norge

Prosti er ett av forvaltningsnivåene i Den norske kirke og flere andre kirkesamfunn som ledes av en prost. Hvert prosti er underlagt et av landets bispedømmer og består av ett eller flere kirkesogn.

I Den norske kirke er landets elleve bispedømmer delt i 95 prostier. Det prostiet som omfatter bispedømmets domkirke, kalles et domprosti; det er således elleve domprostier i Norge. Det er rundt ni prostier i hvert bispedømme. Prosten eller domprosten er den øverste geistlige leder i et prosti. Proster i Den norske kirke ble utnevnt av Kongen i statsråd inntil grunnlovsendringen av 21. mai 2012.

Døvemenighetene i hele landet utgjør et eget prosti under Oslo bispedømme. Det finnes også et ikke-territorielt avgrenset prosti, det som omfatter feltpresttjenesten. Prosten for feltprestkorpset holder til på Akershus festning, og er under tilsyn av Oslo biskop.

Dette er en oversikt over prostier i Den norske kirke, gruppert under hvert enkelt bispedømme.

Oslo bispedømme
Oslo domprosti
Søndre Aker prosti
Groruddalen prosti
Nordre Aker prosti
Vestre Aker prosti
Asker prosti
Bærum prosti
Døveprostiet
Feltprestkorpset

Borg bispedømme
Fredrikstad domprosti 
Søndre Borgesyssel prosti
Østre Borgesyssel prosti 
Vestre Borgesyssel prosti
Nordre Follo prosti
Søndre Follo prosti
Nedre Romerike prosti 
Øvre Romerike prosti

 Hamar bispedømme 
Hamar domprosti
Ringsaker prosti 
Solør, Vinger og Odal prosti 
Sør-Østerdal prosti
Nord-Østerdal prosti 
Nord-Gudbrandsdal prosti 
Sør-Gudbrandsdal prosti
Toten prosti
Hadeland og Land prosti
Valdres prosti

Tunsberg bispedømme
 Tønsberg domprosti
 Drammen prosti
 Eiker prosti
 Hallingdal prosti
 Kongsberg prosti
 Larvik prosti
 Nord-Jarlsberg prosti
 Ringerike prosti
 Sandefjord prosti

Agder og Telemark bispedømme
Kristiansand domprosti
Skien prosti
Bamble prosti
Øvre Telemark prosti (inntil 2015 delt i Aust-Telemark prosti og Vest-Telemark prosti)
Arendal prosti
Aust-Nedenes prosti
Vest-Nedenes prosti
Otredal prosti
Lister og Mandal prosti

Stavanger bispedømme 
Stavanger domprosti
Ytre Stavanger prosti
Tungenes prosti
Sandnes prosti
Dalane prosti
Jæren prosti
Ryfylke prosti
Haugaland prosti
Karmøy prosti

Bjørgvin bispedømme
 Bergen domprosti 
 Bergensdalen prosti 
 Fana prosti
 Åsane prosti
 Sunnhordland prosti
 Vesthordland prosti
 Nordhordland prosti
 Hardanger og Voss prosti
 Sogn prosti
 Sunnfjord prosti
 Nordfjord prosti

Møre bispedømme
Molde domprosti
Søre Sunnmøre prosti
Nordre Sunnmøre prosti
Indre Romsdal prosti
Ytre Romsdal prosti
Ytre Nordmøre prosti
Indre Nordmøre prosti

Nidaros bispedømme
Nidaros domprosti
Trondheim prosti
Fosen prosti
Orkdal prosti
Gauldal prosti
Stjørdal prosti
Stiklestad prosti
Namdal prosti

Sør-Hålogaland bispedømme
Bodø domprosti
Sør-Helgeland prosti
Indre Helgeland prosti
Nord-Helgeland prosti
Salten prosti
Ofoten prosti
Lofoten prosti
Vesterålen prosti

Nord-Hålogaland bispedømme
Tromsø domprosti
Trondenes prosti
Senja prosti
Nord-Troms prosti
Alta prosti
Hammerfest prosti
Indre Finnmark prosti
Varanger prosti

 Norge